Rising Sun (Terra Mariae)

Rising Sun (Anglice; Latine Sol Oriens) est oppidum in Comitatu Cecil Terrae Mariae Civitatum Foederatarum situm. Anno 2010, numerus civium fuit 2781.

 Historia 
Oppidum in "Nottingham Lots" regione controversa apud fines inter colonias Pennsylvaniam et Terram Mariae situm erat. Hac regione a Gulielmo Penn vindicata, a colonis Tremebundis anno 1702 constituta est, etsi Terra Mariae multa in contrariam partem attulit. Cum Carolus Mason et Ieremiah Dixon decennio 177 regionem permensi sunt, Rising Sun in Terra Mariae conditum est.

Circa annum 1720, Henricus Reynolds cauponam saxosam in Nottingham Lot numero 17 condidit ut carri illic consisterent. Secundum doctrinam regionis, signum super ianua cauponae erexit quod radios solis orientis depinxit et in quo verba "The Rising Sun" (Anglice; Latine: Sol Oriens) scripta sunt. Quia caupona in via inter Baltimoram et Philadelphiam sita est, ea locum congressus ad negotium, rempublicam, electiones, et alias res publicas nosceri facta est. Doctrina regionis dicit cauponam fuisse famosiorem quam oppidum, ita cum primum diribitorium cursuale oppidi circa annum 1815 conditum est, Rising Sun nomen verum electus est.

 Notae 

Categoria:Urbes Terrae Mariae